Հուշարձանը տեղադրված է Շուշիի բարձրավանդակի դիմահայաց ժայռի մեջ, " Խանի ամարաթներ " կոչվող տեղամասում: Կառուցված է տեղական կոպտատաշ և անմշակ կրաքարով ու կրաշաղախով: Կիսավեր վիճակում է: Եղել է թաղակապ, պատերի միջին հաստությունը կազմում է 85սմ, իսկ աշտարակի շրջանում՝ 1.1 մ: Ըստ տեղում կատարված ուսումնասիրությունների, շինությունը նախկինում ունեցել է պաշտպանական դեր ու նշանակություն: